12. ฐานะการเงินและผลการดำเนินงาน

12.1 ผู้สอบบัญชีและนโยบายบัญชีที่สำคัญ

1.  ก. รายงานการตรวจสอบของผู้สอบบัญชี

  [] ในรอบระยะ 3 ปีที่ผ่านมา ในปี 2543 ผู้สอบบัญชีรายงานการตรวจสอบแบบไม่มีเงื่อนไข
  ในปี 2544 - 2545 ผู้สอบบัญชีไม่แสดงความเห็นต่องบการเงิน

  [] นโยบายการบัญชีที่สำคัญ สำหรับงวดบัญชีสิ้นสุดวันที่ 31 ธันวาคม 2545

1)  การรับรู้รายได้ บริษัทและบริษัทย่อย มีดังนี้

  - การให้บริการห้องพักรับรู้รายได้ เมื่อลูกค้าได้ลงทะเบียนเข้าพัก และบริการอื่นๆ
  ที่เกี่ยวข้องเมื่อมีการให้บริการแล้ว

  - การขายอาหารและเครื่องดื่ม รับรู้รายได้เมื่อมีการให้บริการขายแล้ว

  - ให้เช่าอาคารสถานที่ รับรู้รายได้ตามเกณฑ์คงค้าง

  2) เงินสดและรายการเทียบเท่าเงินสด และงบกระแสเงินสด

  เงินสดและรายการเทียบเท่าเงินสด หมายถึง เงินสดและเงินฝากธนาคารทุกประเภท
  แต่ไม่รวมเงินฝากประเภทที่ต้องจ่ายคืนเมื่อสิ้นรอบระยะเวลาที่กำหนด
  และเงินลงทุนระยะสั้นที่มีสภาพคล่องสูง
  ซึ่งพร้อมจะเปลี่ยนเป็นเงินสดในจำนวนที่ทราบได้และมีความเสี่ยงต่อการเปลี่ยนแปลงมูลค่าน้อย
  และไม่มีข้อจำกัดในการใช้

3)  การตีราคาสินค้าคงเหลือ บริษัทฯ ตีราคาสินค้าคงเหลือตามราคาทุนถัวเฉลี่ย
    และบริษัทย่อยตีราคาสินค้าคงเหลือตามราคาทุนโดยใช้เกณฑ์เข้าก่อนออกก่อน

4)  การคำนวณค่าเสื่อมราคาและรายจ่ายรอการตัดบัญชี

  บริษัทฯ และบริษัทย่อย คิดค่าเสื่อมราคาทรัพย์สินโดยใช้เกณฑ์เส้นตรง (Straight-line
  method) ตามอายุการใช้งานโดยประมาณ ด้วยระยะเวลา 5 ปี ถึง 30 ปี

  บริษัทฯ และบริษัทย่อยตัดจ่ายสิทธิการเช่าโดยวิธีเส้นตรงตามอายุสัญญาด้วยระยะเวลา 24 ปี ถึง
  30 ปี

  ------------------ --- --------------------------------- --------------------------------------------------------------
  บริษัทย่อยแห่งหนึ่ง      :   มีนโยบายการตัดจ่ายสิทธิการเช่าที่ดิน       
                         โดยวิธีเส้นตรงตามอายุสัญญาเช่าที่เหลืออยู่   
                         ด้วยระยะเวลา 28 ปี                  

                         :                                 ได้พิจารณาปรับลดสิทธิการเช่าพื้นที่ส่วนตีราคาเพิ่มที่ยังคงเหลือจากการตัดจ่ายของปี
                                                           2543 ลงทั้งจำนวน
  ------------------ --- --------------------------------- --------------------------------------------------------------

  5) ค่าเผื่อหนี้สงสัยจะสูญ

  บริษัทฯ และบริษัทย่อย 2 แห่ง ตั้งค่าเผื่อหนี้สงสัยจะสูญจากลูกหนี้ที่คาดว่าจะเก็บเงินไม่ได้ ดังนี้

+--------------------------------------+-------------------------------+
| ลูกหนี้การค้า                            | ตั้งค่าเผื่อหนี้สงสัยจะสูญ             |
|                                      |                               |
|                                      | (อัตราร้อยละ)                   |
+--------------------------------------+-------------------------------+
|                                      | 2545                          |
+--------------------------------------+-------------------------------+
| - ปิดกิจการ                            | 100                           |
|                                      |                               |
| - ฟ้องร้องคดี                           | 100                           |
|                                      |                               |
| - ค้างชำระเกิน 1 ปี                     | 100                           |
+--------------------------------------+-------------------------------+
|                                      |                               |
+--------------------------------------+-------------------------------+

  บริษัทย่อยอีกแห่งหนึ่ง
  ตั้งค่าเผื่อหนี้สงสัยจะสูญเท่ากับจำนวนเงินที่คาดว่าจะเรียกเก็บจากลูกหนี้ไม่ได้
  โดยพิจารณาจากผลการเรียกเก็บหนี้ในอดีตและฐานะการเงินของลูกหนี้แต่ละราย

  บริษัทฯ และบริษัทย่อยมีนโยบายตั้งค่าเผื่อหนี้สงสัยจะสูญสำหรับเงินให้กู้ยืม
  โดยพิจารณาจากฐานะการเงินและผลการดำเนินงานของบริษัทผู้กู้

  6) การบันทึกเงินลงทุน

1.  เงินลงทุนในบริษัทย่อย บริษัทฯ บันทึกเงินลงทุนตามวิธีส่วนได้เสีย (Equity Method)

2.  เงินลงทุนในหลักทรัพย์ (ไม่หมุนเวียน)

  - หลักทรัพย์อื่น

  บริษัทฯ บันทึกบัญชีด้วยราคาทุนที่ได้มา หักด้วยค่าเผื่อการลดราคาหลักทรัพย์

3.  เงินลงทุนในเงินฝากธนาคารประเภทประจำ แสดงด้วยราคายุติธรรม

4.  บริษัทย่อยบันทึกเงินลงทุนในกิจการที่เกี่ยวข้องกัน โดยจัดประเภทเป็นเงินลงทุนระยะยาวดังนี้
    :

  เงินลงทุนในตราสารทุนในความต้องการของตลาด บริษัทย่อยบันทึกเป็นหลักทรัพย์เผื่อขาย
  แสดงด้วยราคายุติธรรมโดยใช้ราคาเสนอซื้อครั้งสุดท้าย

  เงินลงทุนในตราสารทุนที่ไม่อยู่ในความต้องการของตลาด บริษัทย่อยถือเป็นเงินลงทุนทั่วไป
  แสดงด้วยราคาทุน ปรับลดด้วยค่าเผื่อการลดราคาของเงินลงทุน

7)  การแปลงค่าทรัพย์สินและหนี้สินที่มีค่าเป็นเงินตราต่างประเทศ เมื่อสิ้นงวดบัญชี
    ได้คำนวณค่าเป็นเงินตราไทยตามอัตราถัวเฉลี่ยที่ธนาคารพาณิชย์รับซื้อและขาย
    ซึ่งประกาศโดยธนาคารแห่งประเทศไทยตามลำดับ และได้แสดงผลต่างไว้ในงบกำไรขาดทุน

8)  ภาษีเงินได้ ภาษีเงินได้(ถ้ามี) บริษัทฯบันทึกเป็นค่าใช้จ่ายทั้งจำนวนในงวดบัญชี
    และบันทึกภาระส่วนที่ค้างจ่ายเป็นหนี้สินในงบดุล

  9) กำไรต่อหุ้นขั้นพื้นฐาน

  ในปี 2545 กำไรต่อหุ้นขั้นพื้นฐาน คำนวณโดยการหารกำไร (ขาดทุน) สุทธิ
  ด้วยจำนวนหุ้นสามัญที่ออกจำหน่ายและคงมีอยู่ ณ วันสิ้นงวด
  หักด้วยจำนวนหุ้นสามัญบริษัทใหญ่ที่ถือโดยบริษัทย่อย

10) การจัดประเภทรายการใหม่

  เพื่อให้การเปรียบเทียบรายการบัญชีระหว่างงบการเงินต่างปีเป็นไปอย่างถูกต้อง
  จึงได้มีการจัดประเภทรายการในงบการเงินปี 2544 ใหม่อยู่บางรายการ แต่การเปลี่ยนแปลงนั้น
  มิได้ทำให้ฐานะรวมที่แสดงไว้ในงบการเงินผิดไปจากเดิม

[TABLE]

[TABLE]

[TABLE]

  ----------------------------------- ------------------------------- ------ ------ ---------- ---------- ------ -------- ---------- ---------- ----------
  บริษัท เอเชียโฮเต็ล จำกัด (มหาชน)                                                                                                                  
  และบริษัทย่อย                                                                                                                                    

  RATIO ANALYSIS                                                                                                                                

                                                                                                                                                

                                                                                                                 2545     2544       2543       

  อัตราส่วนสภาพคล่อง ( LIQUIDITY RATIO)                                                                                                            

                                      อัตราส่วนสภาพคล่อง                                                            (เท่า)    0.12       0.09       0.12

                                      อัตราส่วนสภาพคล่องหมุนเร็ว                                                               (เท่า)      0.10       0.08

                                      อัตราส่วนสภาพคล่องกระแสเงินสด                                                           (เท่า)      0.03       (0.09)

                                      อัตราส่วนหมุนเวียนลูกหนี้การค้า                                                             (เท่า)      3.32       2.03

                                      ระยะเวลาเก็บหนี้เฉลี่ย                                                          (วัน)     108.43     177.34     205.71

                                      อัตราส่วนหมุนเวียนสินค้าคงเหลือ                                                            (เท่า)      15.23      15.75

                                      ระยะเวลาขายสินค้าเฉลี่ย                                                                 (วัน)       23.64      22.86

                                      อัตราส่วนหมุนเวียนเจ้าหนี้                                                                 (เท่า)      23.40      23.14

                                      ระยะเวลาชำระหนี้                                                             (วัน)     15.38      15.56      14.85

                                      Cash Cycle                                                          (วัน)   116.69   184.64     212.30     

  อัตราส่วนแสดงความสามารถในการหากำไร                                                                                                              
  (PROFITABILITY RATIO)                                                                                                                         

                                      อัตรากำไรขั้นต้น                                                        (%)    23.03    21.39      (9.15)     

                                      อัตรากำไรจากการดำเนินงาน                                                     (%)      (17.84)    (303.43)   (136.87)

                                      อัตราส่วนเงินสดต่อการทำกำไร                                                    (%)      (26.06)    5.45       31.52

                                      อัตรากำไรสุทธิ                                                         (%)    (4.01)   (278.40)   (84.86)    

                                      อัตราผลตอบแทนผู้ถือหุ้น                                                   (%)    2.61     5,672.66   (41.20)    

  อัตราส่วนแสดงประสิทธิภาพในการดำเนินงาน                                                                                                             
  (EFFICIENCY RATIO)                                                                                                                            

                                      อัตราผลตอบแทนจากสินทรัพย์                                                      (%)      (0.70)     (36.06)    (9.10)

                                      อัตราผลตอบแทนจากสินทรัพย์ถาวร                                                  (%)      4.36       (37.52)    (7.02)

                                      อัตราการหมุนของสินทรัพย์                                                        (เท่า)    0.18       0.13       0.11

  อัตราส่วนวิเคราะห์นโยบายทางการเงิน                                                                                                                 
  (FINANCIAL POLICY RATIO)                                                                                                                      

                                      อัตราส่วนหนี้สินต่อส่วนของผู้ถือหุ้น                                                   (เท่า)    (4.61)     (4.79)     4.99

                                      อัตราส่วนความสามารถชำระดอกเบี้ย                                                         (เท่า)      1.14       0.61

                                      อัตราส่วนความสามารถชำระภาระผูกพัน                                                       (เท่า)      0.01       (0.03)
                                      (cash basis)                                                                                              

                                      อัตราการจ่ายเงินปันผล                                                   (%)    n/a*     n/a*       n/a*       
  ----------------------------------- ------------------------------- ------ ------ ---------- ---------- ------ -------- ---------- ---------- ----------

2.  คำอธิบายและการวิเคราะห์ฐานะการเงินและผลการดำเนินงาน

1. ผลการดำเนินงาน

ภาพรวมการดำเนินงาน

การดำเนินธุรกิจในช่วงปี 2545 ที่ผ่านมาสำหรับธุรกิจโรงแรมและภัตตาคาร
จะเห็นว่ารายได้จากการดำเนินงานเพิ่มขึ้น 21.04 ล้านบาท จากปี 2544 หรือคิดเป็นร้อยละ
4.47 และส่วนธุรกิจการเช่าช่วงพื้นที่อาคารเซียร์ รังสิตนั้น รายได้ค่าเช่าและค่าบริการเพิ่มขึ้น
29.77 ล้านบาท หรือคิดเป็นร้อยละ 19.06 จากจำนวนผู้เช่าพื้นที่เพิ่มขึ้น
เนื่องจากศูนย์เป็นที่รู้จักมากขึ้น
แต่อย่างไรก็ตามผลการดำเนินงานของบริษัทมีผลขาดทุนสุทธิตามงบการเงินรวมเป็นจำนวน 29.56
ล้านบาท และงบการเงินเฉพาะของบริษัทฯ มีผลขาดทุนสุทธิเป็นจำนวนเงิน 86.79 ล้านบาท
ผลประกอบการเพิ่มขึ้น (ขาดทุนน้อยลง ) กว่างวดเดียวกันของปีก่อนเป็นจำนวนเงิน 2,278.66
ล้านบาท หรือคิดเป็นร้อยละ 96.33
เหตุที่ผลขาดทุนสุทธิในงบการเงินรวมและงบการเงินเฉพาะของบริษัทฯไม่เท่ากันนั้น
เนื่องจากมีการตั้งค่าเผื่อหนี้สงสัยจะสูญสำหรับเงินให้กู้ยืมระหว่างบริษัทใหญ่และบริษัทย่อย
และระหว่างบริษัทย่อยด้วยกัน ผลขาดทุนลดลงสาเหตุที่ทำให้ผลการดำเนินงานของบริษัทฯดีขึ้น
เนื่องจากส่วนได้เสียในผลการดำเนินงานของบริษัทย่อยดีขึ้น (ขาดทุนน้อยลง) จำนวน 1,620.43
ล้านบาท
เกิดจากบริษัทย่อยมีกำไรจากการปรับโครงสร้างหนี้กับสถาบันการเงินและเจ้าหนี้การค้ารวม จำนวน
91.22 ล้านบาท
และผลกระทบจากขาดทุนทางบัญชีจากการปรับลดมูลค่าเพิ่มของสิทธิการเช่าในบริษัทย่อยกระทบเฉพาะงบการเงินในรอบปี
2544 เท่านั้น นอกจากนี้บริษัทและบริษัทย่อยไม่มีการตั้งหนี้สงสัยจะสูญเพิ่มขึ้นแต่อย่างใด

รายได้จากการขายและบริการ

รายได้หลักของบริษัทและบริษัทย่อย ประกอบด้วย

รายได้จากห้องพัก ในปี 2545 จำนวน 304.05 ล้านบาท คิดเป็นอัตราเพิ่มขึ้นประมาณร้อยละ 10
จากปีก่อนเป็นผลมาจากการเพิ่มขึ้นของกลุ่มลูกค้า 2 กลุ่มหลัก คือ กลุ่ม ทัวร์ และกลุ่ม Corporate
และนอกจากนั้นบางส่วนเกิดจากการปรับราคาห้องพักเพิ่มขึ้น

รายได้จากห้องอาหารของโรงแรม ในปี 2545 จำนวน 187.08 ล้านบาท
คิดเป็นอัตราลดลงประมาณร้อยละ 4 จากปีก่อน เป็นผลมาจาก เมื่อปลายปี 2545
เอเชียพัทยาได้ปิดปรับปรุงห้องพักบางส่วน และห้องอาหาร
รายรับในส่วนของห้องอาหารจึงได้รับผลกระทบลดลงอย่างมากมาจากเหตุนี้

รายได้ค่าเช่าและบริการ ในส่วนธุรกิจการเช่าช่วงพื้นที่ ZP ในปี 2545 มีจำนวน 168.38
ล้านบาท คิดเป็นอัตราเพิ่มขึ้นร้อยละ 22
เนื่องจากการเพิ่มขึ้นของจำนวนผู้เช่าหรือเป็นการขยายพื้นที่เช่าของผู้เช่ารายเดิม

แต่ทั้งนี้ อัตราค่าเช่ายังคงเดิม เนื่องจากสัญญาเช่าเดิมยังมีผลไม่เปลี่ยนแปลง
และผู้เช่ารายใหม่ยังเช่าในราคาเฉลี่ยเดิม

ต้นทุนและค่าใช้จ่ายในการขายและบริการ

ในส่วนธุรกิจโรงแรม มีต้นทุนและค่าใช้จ่ายในการขายและบริการในปี 2545 จำนวน 472.12
ล้านบาท มีอัตราใกล้เคียงกับปีที่ผ่านมา เป็นผลจากการที่บริษัทมีการควบคุมค่าใช้จ่าย

ในส่วนของธุรกิจการเช่าช่วงพื้นที่ ZP มีต้นทุนและค่าใช้จ่ายในการขายและการบริการในปี 2545
จำนวน 223.76 ล้านบาท เพิ่มขึ้นคิดเป็นอัตราร้อยละ 15.7
อันเนื่องมาจากการเพิ่มงบโฆษณาและประชาสัมพันธ์
ซึ่งมีผลต่อการเพิ่มขึ้นของรายได้ค่าเช่าและบริการ ในอัตราร้อยละ 19

ขาดทุนจากการขายลูกหนี้การค้า

ในปี 2545 บริษัท ASIA และ AP ได้ทำสัญญาซื้อขายสิทธิเรียกร้องในลูกหนี้การค้าจำนวน 138.88
ล้านบาทให้แก่บริษัทแห่งหนึ่ง
ทำให้บริษัทฯและบริษัทย่อยเกิดผลขาดทุนจากการขายลูกหนี้การค้าเป็นจำนวน 124.02 ล้านบาท
อย่างไรก็ตามลูกหนี้การค้าดังกล่าวได้มีการตั้งหนี้สงสัยจะสูญไว้เต็มจำนวนแล้วในช่วงปีที่ผ่านมา
ทำให้ไม่มีผลกระทบต่อขาดทุนสุทธิในปี 2545

ฐานะการเงินรวมของ ASIA และบริษัทย่อย

2.1 สินทรัพย์

  บริษัทและบริษัทย่อยมีสินทรัพย์รวม สิ้นปี 2545 เท่ากับ 4,149.23 ล้านบาท เทียบกับจำนวน
  4,239.18 ล้านบาท ณ สิ้นปี 2544 สินทรัพย์รวมลดลง 89.95 ล้านบาท หรือคิดเป็นร้อยละ 2
  การลดลงดังกล่าวถือว่าไม่มีนัยสำคัญต่อการดำเนินธุรกิจเป็นการลดลงจากการตัดค่าเสื่อมราคาประจำปี

  ------------------------------------ ----------------- ----------------
  สินทรัพย์ของบริษัทประกอบไปด้วย                               

  ลูกหนี้การค้า                            91.47             ล้านบาท

  ค่าเผื่อหนี้สงสัยจะสูญ                      (34.62)           ล้านบาท

  สินทรัพย์หมุนเวียนอื่น                      63.69             ล้านบาท

  เงินลงทุนและเงินให้กู้ยืม                   14.51             ล้านบาท

  ที่ดิน อาคาร และอุปกรณ์สุทธิ                3,547.39          ล้านบาท

  สินทรัพย์อื่น                             466.79            ล้านบาท
  ------------------------------------ ----------------- ----------------

  คุณภาพสินทรัพย์

-   เงินลงทุน

  เงินลงทุนในบริษัทย่อย ได้มีการบันทึกบัญชีโดยรับรู้ส่วนได้เสียในผลกำไร(ขาดทุน)
  ของบริษัทย่อยแล้ว ส่วนเงินลงทุนที่ ZP ลงทุนในบริษัทที่เกี่ยวข้อง 4 บริษัท
  ปรากฏตามหมายเหตุประกอบงบการเงินในปี 2545 มีจำนวนเท่ากับ 122.94 ล้านบาท
  คิดเป็นร้อยละ 2.96 ของสินทรัพย์รวม
  เงินลงทุนดังกล่าวได้มีการตั้งสำรองค่าเผื่อการลดราคาของหลักทรัพย์คิดเป็นร้อยละ 91.42
  ในปีก่อนๆ ซึ่งฝ่ายจัดการเห็นว่ามีการตั้งสำรองในระดับที่เพียงพอแล้ว
  โดยบริษัทที่มีการหยุดดำเนินการได้มีการตั้งสำรองมไม่ต่ำกว่า ร้อยละ 95

  สำหรับเงินลงทุนในบริษัทอื่นอีกจำนวน 15.20 ล้านบาท คิดเป็นร้อยละ 0.37 ของสินทรัพย์รวม
  บริษัทได้ตั้งสำรองเต็มจำนวนแล้วในปีก่อนๆ

-   ลูกหนี้การค้าและเงินให้กู้ยืม

1.  ลูกหนี้การค้า

  (หน่วย : ล้านบาท)

  ---------------------------------------- ------------------------------
  ลูกหนี้การค้า                                31 ธันวาคม 2545

  กิจการโรงแรมและภัตตาคาร                    

  หนี้ที่ยังไม่ถึงกำหนดชำระ                       29.03

  หนี้ค้างชำระ 1 – 30 วัน                      11.88

  หนี้ค้างชำระ 31 – 60 วัน                     1.96

  หนี้ค้างชำระ 61 – 92 วัน                     0.75

  หนี้ค้างชำระ 91 – 365 วัน                    3.66

  หนี้ค้างชำระเกินกว่า 1 ปี                      24.07

  รวม                                      71.35

  บริษัทย่อยอีกแห่งหนึ่ง                          

  ลูกหนี้การค้า                                

  - กิจการที่เกี่ยวข้องกัน                        0.07

  - บริษัทอื่น                                 20.05

  รวม                                      20.12

  รวมทั้งสิ้น                                  91.47
  ---------------------------------------- ------------------------------

  ในรอบปีที่ผ่านมาบริษัทฯ และบริษัทย่อยได้มีการดำเนินการขายลูกหนี้ที่ค้างชำระเกินกว่า 1 ปี
  และเป็นลูกหนี้ที่คาดว่าจะไม่สามารถเรียกเก็บเงินได้ ให้บุคคลภายนอก จำนวน 138.88
  ล้านบาท เพื่อทำให้บัญชีลูกหนี้ของบริษัทฯและบริษัทย่อยสะท้อนภาพที่แท้จริง
  และลูกหนี้ที่ค้างชำระเกินกว่า 1 ปี ส่วนที่เหลือ
  ได้มีการตั้งสำรองค่าเผื่อหนี้สงสัยจะสูญเต็มจำนวนแล้วตั้งแต่ปีก่อนๆ

2.2 สภาพคล่อง

  (1) กระแสเงินสด

  บริษัทมีกระแสเงินสดสุทธิจากกิจกรรมดำเนินงานในปี 2545 จำนวน 31.47 ล้านบาท
  ซึ่งใช้ไปในการคืนหนี้เงินกู้ยืมระยะยาวเป็นหลัก
  รวมทั้งใช้ไปในการตกแต่งปรับปรุงโรงแรมและพื้นที่ศูนย์การค้าเพื่อเพิ่มรายได้
  ดังจะเห็นได้จากรายได้จากการให้บริการรวมเพิ่มขึ้นคิดเป็นร้อยละ 8
  บริษัทไม่มีนโยบายในการที่จะนำกระแสเงินสดจากกิจกรรมดำเนินงาน
  ไปลงทุนในทรัพย์สินที่มีมูลค่าสูงที่ไม่ใช่เพื่อใช้ในการประกอบการของกลุ่มบริษัท
  หรือก่อภาระกู้ยืมเงินเพิ่มแต่อย่างใด

  จากงบการเงินปี 2545 บริษัทฯ มีอัตราส่วนของสินทรัพย์หมุนเวียนต่อหนี้สินหมุนเวียนเท่ากับ
  0.12 ซึ่งหนี้สินหมุนเวียนส่วนใหญ่
  จัดว่าเป็นรายการที่อาจไม่ส่งผลกระทบต่อสภาพคล่องของบริษัทในระยะสั้น

2.3 รายจ่ายลงทุน

  บริษัทและบริษัทย่อย ไม่มีนโยบายในการลงทุนเพิ่มในทรัพย์สิน
  นอกจากเป็นการปรับปรุงซ่อมแซมทรัพย์สินเพิ่มเติม คงให้อยู่ในลักษณะ
  ที่พร้อมสำหรับการดำเนินธุรกิจเท่านั้น

2.4 แหล่งที่มาของเงินทุน

  (1) ความเหมาะสมของโครงสร้างเงินทุน

  อัตราส่วนหนี้สินต่อส่วนของผู้ถือหุ้นของบริษัทและบริษัทย่อยเท่ากับ (4.61) เท่าเทียบกับปี 2544
  ซึ่งมีค่าเท่ากับ (4.79) เท่า ใกล้เคียงกับปีที่ผ่านมา
  เนื่องจากบริษัทและบริษัทย่อยไม่มีการก่อหนี้เพิ่ม และผลประกอบการของกลุ่มบริษัทดีขึ้น
  ดังที่ได้กล่าวผ่านมาข้างต้น

  (2) ส่วนของผู้ถือหุ้น

  ส่วนของผู้ถือหุ้นของบริษัทและบริษัทย่อย ณ สิ้นปี 2545 มีจำนวน (1,148.04) ล้านบาท
  เทียบกับจำนวน (1,118.88) ล้านบาท ลดลงเท่ากับ 29.16 ล้านบาท
  เป็นผลจากรายการที่ไม่เป็นตัวเงิน
  กล่าวคือเกิดจากผลการตัดค่าเสื่อมราคาของอาคารและสิ่งปลูกสร้างที่ตีราคาเพิ่ม

(3) หนี้สิน

  หนี้สินหลักของบริษัทฯและรวมทั้งบริษัทอื่น ณ สิ้นปี 2545 ประกอบด้วย เงินเบิกเกินบัญชี
  เงินกู้ยืมจากธนาคารและสถาบันการเงิน รวมทั้งดอกเบี้ยค้างชำระมีจำนวนทั้งสิ้น 4,255.33
  ล้านบาท มีทั้งส่วนที่ปรับโครงสร้าง และยังอยู่ในระหว่างเจรจา มีรายละเอียดดังนี้

  เงินกู้ยืมที่มีการปรับปรุงโครงสร้างหนี้กับสถาบันการเงินแล้วเสร็จ (เงินต้นคงค้าง) จำนวน
  2,564.45 ล้านบาท ปรากฏตามงบการเงิน ณ สิ้นปี 2545 ประกอบด้วย

-   เงินกู้ยืมของ ASIA จำนวน 1,477.06 ล้านบาท

-   เงินกู้ยืมของ AP จำนวน 284.45 ล้านบาท

-   เงินกู้ยืมของ AA จำนวน 633.83 ล้านบาท

-   เงินกู้ยืมของ ZP จำนวน 169.11 ล้านบาท

  โดยบริษัทและบริษัทย่อยสามารถผ่อนชำระได้ตามเงื่อนไขการปรับโครงสร้างหนี้โดยชำระจากกระแสเงินสดจากการดำเนินงานของบริษัท
  สำหรับหนี้กับสถาบันการเงินซึ่งถูกสั่งปิดกิจการและอยู่ภายใต้การดูแลของ
  ปรส.ซึ่งอยู่ระหว่างการเจรจาตกลงในเงื่อนไขการชำระหนี้ได้แก่ หนี้ของ ASIA มูลหนี้ 175
  ล้านบาทและบริษัทย่อย 1 แห่ง คือ ZP มูลหนี้ 25 ล้านบาท

ปัจจัยและอิทธิพลหลักที่อาจมีผลต่อการดำเนินงานหรือฐานะการเงินในอนาคต

-   การให้ความช่วยเหลือทางการเงินแก่บริษัทย่อย คือ บจก. เอเชีย แอร์พอร์ท โฮเต็ล โดย
    ยอดเงินให้กู้ยืม รวมดอกเบี้ยค้างรับ ถึงสิ้นปี 2543 มีจำนวนเงินรวม 669.89 ล้านบาท
    บริษัทได้ตั้งค่าเผื่อหนี้สงสัยจะสูญ จำนวน 164.70 ล้านบาท
    เนื่องจากเป็นหนี้ที่ค้างชำระมาเป็นเวลานาน อย่างไรก็ตาม
    บริษัทย่อยนี้เริ่มจะมีรายได้เพิ่มขึ้นเรื่อย ๆ นับตั้งแต่เปิดดำเนินการในปี 2541
    ซึ่งคาดว่าจะสามารถนำเงินมาชำระหนี้ได้ในอนาคต โดยจะเห็นได้จากผลการดำเนินงานในปี
    2543 - 2545 ของ AA ที่มีผลประกอบการดีขึ้นอย่างต่อเนื่อง

-   ธุรกิจการให้เช่าช่วงพื้นที่สำหรับผู้ประกอบการเทคโนโลยีสารสนเทศ (IT)
    ซึ่งเป็นธุรกิจที่มีแนวโน้มการเติบโตอย่างต่อเนื่อง อาจจะทำให้มีศูนย์การค้าต่างๆ
    ปรับเปลี่ยนพื้นที่เป็นศูนย์ไอทีมากขึ้นอาจทำให้มีการดึงส่วนแบ่งทางการตลาดไป
    ซึ่งจะส่งผลกระทบต่อผลประกอบการโดยรวมได้แต่อย่างไรก็ตาม
    ผู้ให้บริการพื้นที่เช่าในลักษณะเดียวกันกับ ZP ในบริเวณพื้นที่ใกล้เคียงมีจำนวนน้อย
    ในขณะที่ความต้องการของตลาดยังมีอยู่ พิจารณาได้จากในปีที่ผ่านมามีผู้เช่าพื้นที่เพิ่มขึ้น
    และมีผู้เช่ารายเดิมขอขยายพื้นที่อีกทั้ง ZP มีการปรับกลยุทธ์ทางการตลาด
    และทำการประชาสัมพันธ์ร่วมกับผู้เช่าพื้นที่อย่างต่อเนื่อง